text: İlk hərbi xidmətini 1984–1986-cı illərdə Rusiyanın Murmansk şəhərində hərbi dəniz donanmasında başa vurmuşdur. Daha sonra 1993-cü ilin mart ayında 1-ci Qarabağ müharibəsi zamanı Vətəni qorumaq üçün könüllü olaraq — Kəlbəcərə yollanan Siyavuş Qurbanov, 1993-cü ilin iyul ayında Goranboyda (Tapqaraqoyunlu) qızğın döyüşlər zamanı aldığı qəlpə yarasından şəhid olmuş və Salyan rayonu Qaraçala qəsəbə Şəhidlər xiyabanında dəfn olunmuşdur. Yaşadığı kənddən ilk şəhid olduğu üçün ilk dəfə 1995-ci ildə köhnə məktəbə, daha sonra isə həmin kəndin yeni tikilən məktəbinə şəhid Siyavuş Qurbanovun (Siyavuş Qurbanov adına Yeni Uluxanlı kənd tam orta məktəbi) adı verilmişdir. Həmçinin, kəndin küçələrindən birinə də onun adı verilmişdir.